open-index/open-wikipedia-markdown huggingface dataset:
Keitto

**Keitto** (myös **soppa**) on lusikalla syötävää ruokaa, joka on tehty keittämällä raaka-aineita kuten liha, vihannekset tai herneet  keittoliemessä tai vedessä. Osa raaka-aineen mausta siirtyy liemeen, joka syödään osana keittoa. Keittoliemi voidaan suurustaa paksummaksi, tai raaka-aineet voidaan soseuttaa (esimerkiksi purjoperunasosekeitto) täyteläisemmän rakenteen aikaansaamiseksi.

Keskieurooppalaisessa perinteessä keitto on tyypillinen kylmän vuodenajan alkuruoka. Etelässä on myös kylmiä keittoja, kuten espanjalainen *[[gazpacho]]* ja ranskalainen *[[vichyssoise]]*. 

Pääruokana tarjottavat keitot ovat ennen kaikkea pohjoiseurooppalainen ja aasialainen ilmiö. Yleisiä pohjoiseurooppalaisia pääruokana tarjottavia keittoja ovat muun muassa lohikeitto ja hernekeitto. Aasiassa syödään pääruokana monia erilaisia nuudelikeittoja, kuten vietnamilainen phở-keitto ja malesialainen laksa-keitto.

Jälkiruokakeitot (mehukeitto, mustikkakeitto, sekahedelmäsoppa) lähestyvät kiisseliä mutta ovat usein löysempiä, ja ne tarjotaan usein esimerkiksi puuron lisukkeina.

Keitosta on käytetty myös nimitystä *velli* joillakin murrealueilla, erityisesti pohjalaismurteissa. Muissa kuin Varsinais-Suomen, Satakunnan tai Hämeen murteissa ”rokka” on laajalti käytetty nimitys keitolle. Rokka on usein valmistettu herneistä tai pavuista.

## Historia
1700- ja 1800-luvuilla yleensä jauhoilla tai suurimoilla suurustetut liha- ja kalakeitot olivat talonpikien arkiruokaa erityisesti Suomen läntisessä ruokakulttuurissa. Vuonna 1859 Tampereelle puuvillatehtaiden läheisyyteen perustettiin ensimmäinen työpaikkaruokala, keitto oli sen tärkein tarjottava.

## Tunnettuja keittoja
* avgolemono
* bisque
* borssi
* fasolada
* gazpacho
* gulassikeitto
* gumbo
* kanakeitto
* linssikeitto
* magiritsa
* minestronekeitto
* patsas
* phở
* pääskysenpesäkeitto
* seljanka
* tom yum
* vichyssoise

## Lähteet

* 
* 

### Viitteet
Pehr Löv

**Pehr Johan Andreas Löv** (s. 26. huhtikuuta 1947 Purmo) on suomalainen poliitikko ja koulutukseltaan lääketieteen lisensiaatti. Hän oli RKP:n kansanedustaja vuosina 1995–2007. Pedersören kunnassa asuva Löv on ollut Pietarsaaren seudun terveyskeskuksen johtava lääkäri vuodesta 1983. Löv avioitui terveydenhoitaja Gun-May Linnea Nilssonin kanssa 1971 ja heillä on kaksi lasta: Mikaela (s.1975) ja Daniel (s.1978).

## Aiheesta muualla
*
Erkki Virtanen

**Erkki Alvar Virtanen** (s. 15. elokuuta 1952 Jämsänkoski) on suomalainen poliitikko. Hän on toiminut vasemmistoliiton kansanedustajana vuosina 2003–2015. Virtanen on ollut mukana Kuopion kaupunginvaltuustossa vuosina 1993–1997 ja jälleen vuodesta 2005 alkaen sekä kaupunginhallituksessa 1995–1996. 

Virtanen ilmoitti 15. kesäkuuta 2009 eroavansa Kuopion kaupunginvaltuustosta. Päätöksen taustalla oli KHO:n keskustan kansanedustaja Janne Seurujärvelle antama päätös, jonka mukaan hän ei ollut vaalikelpoinen 2008 kunnallisvaaleissa, koska oli kunnan omistaman yhtiön toimitusjohtaja. Virtanen on Seurujärven tavoin kansanedustajatyön takia virkavapaalla kunnan omistaman yhtiön toimitusjohtajan tehtävistä.

Virtanen oli vasemmistoliiton ehdokas EU-vaaleissa 2014.

## Lähteet

## Aiheesta muualla
* Erkki Virtanen
*
Polyainos (kirjailija)

**Polyainos** () oli makedonialainen kirjailija, jonka pääteos oli sodankäyntiä käsittelevä *Strategemata* (). Polyainos eli 100-luvulla ja omisti teoksensa keisari Marcus Aureliukselle ja Lucius Verukselle. Hän otti osaa Parthian sotaan, jota käytiin vuosina 162–165. 

Polyainoksen *Strategemata* jakaantuu kahdeksaan kirjaan, joissa esitellään tunnettuja sotajuonia. Kuusi ensimmäistä kirjaa käsittelevät antiikin kreikkalaisten sotapäällikköjen käyttämiä ja seitsemäs kirja ulkomaalaisten kenraalien sotajuonia. Kahdeksas ja viimeinen kirja kertoo puolestaan roomalaisten ja naisten käyttämistä sotajuonista. Osia kuudennesta ja seitsemännestä kirjasta on kuitenkin kadonnut. Teos on säilynyt nykypäivään yhden 1200-luvulla tehdyn kopion ansiosta. *Strategemata* sisältää monia merkittäviin sotapäällikköihin liittyviä tapahtumia, joita ei mainita muissa lähteissä. 

## Lähteet
Iivo Polvi

**Iivo Alvari Polvi** (s. 22. tammikuuta 1943 Kauhava) on suomalainen poliitikko. Hän on toiminut Vasemmistoliiton kansanedustajana vuosina 1991&ndash;1999 ja 2001–2007. Hän nousi eduskuntaan varaedustajan paikalta Jorma Vokkolaisen tilalle vuonna 2001. Polvi on ollut mukana Iisalmen kaupunginvaltuustossa vuodesta 1993 lähtien. Kaupunginhallituksen puheenjohtaja hän on ollut vuodesta 2001 lähtien. Polvi ei asettunut enää ehdolle vuoden 2007 eduskuntavaaleissa. Polvelle myönnettiin kunnallisneuvoksen arvonimi vuonna 2017.

## Lähteet

## Aiheesta muualla
*
Takuumiehet

**Takuumiehet** ovat venäläisen lastenkirjailijan Eduard Uspenskin luomia satuhahmoja. He esiintyvät Uspenskin kirjassa *Takuumiehet*.

Takuumiehet ovat pikkuruisia huoltomiehiä, jotka asuvat erilaisissa laitteissa ja koneissa niiden takuuajan. Heidän tehtävänään on pitää laitteet moitteettomassa kunnossa. Takuuajan umpeuduttua he palaavat tehtaalle. Vanhojen laitteiden, joiden tehtaat on lopetettu, takuumiehillä ei ole paikkaa minne mennä. Takuumiehet jäävät asumaan laitteisiin ja siksi vanhat laitteet eivät mene ikinä rikki.
Christina Gestrin

**Anna Christina Gestrin** (s. 12. tammikuuta 1967 Helsinki) on suomalainen poliitikko ja entinen kansanedustaja. Hän toimi Suomen ruotsalaisen kansanpuolueen varapuheenjohtajana vuosina 1998–2005 ja hän oli ruotsalaisen eduskuntaryhmän puheenjohtaja vuosina 2003–2007. Tällä hetkellä hän johtaa RKP:n ympäristövaliokuntaa.

Gestrin  toimi kansanedustajana vuosina 2000–2015. Hän nousi eduskuntaan kesken vaalikauden Rainer Erlundin tilalle. Vuoden 2003 vaaleissa hän tippui eduskunnasta, mutta hän pääsi kuitenkin jatkamaan kansanedustajana europarlamenttikautensa loppuun istuneen Astrid Thorsin varanaisena. Kun Thors palasi eduskuntaan vuoden 2004 eurovaalien jälkeen, RKP:n edustajana parlamenttiin valittiin kansanedustaja Henrik Lax, ja Gestrin jatkoi hänen tilallaan. Gestrin oli ehdolla vuoden 2014 eurovaaleissa. Hän sai 16&nbsp;427 ääntä ja jäi varasijalle Nils Torvaldsin varahenkilöksi. Syksyllä 2014 Gestrin ilmoitti, ettei pyri jatkokaudelle eduskuntaan vuoden 2015 vaaleissa. Vuoden 2017 kuntavaaleissa Gestrin oli RKP:n ääniharava Espoossa keräten 2 532 ääntä tullen valituksi valtuustoon.

Eduskunnassa Gestrin oli jäsen suuressa valiokunnassa ja ympäristövaliokunnassa. Hän on myös Pohjoismaiden neuvoston ympäristö- ja luonnonvaravaliokunnan puheenjohtaja sekä Parlamentaarisen Itämerikonferenssin jäsen.  

Gestrin toimii myös Suomessa ruotsinkielisen väestön etua ajavan Folktingetin hallituksen puheenjohtajana. 

Gestrin on valmistunut maatalous- ja metsätieteiden maisteriksi Helsingin yliopistosta vuonna 1993. Hänen isänsä oli ministeri Kristian Gestrin.

## Vaalimenestys

## Lähteet

## Aiheesta muualla

*
Mikaela Nylander

**Mikaela Birgitta Nylander** (s. 27. maaliskuuta 1970 Porvoo) on suomalainen entinen RKP:n kansanedustaja ja nykyinen politiikan taustavaikuttaja. Nylander on toiminut elokuusta 2021 Anna-Maja Henrikssonin valtiosihteerinä, ensin vuodet 2021–2023 oikeusministerin valtiosihteerinä ja kesäkuusta 2023 lähtien opetusministerin valtiosihteerinä.

Nylander valittiin eduskuntaan Uudenmaan vaalipiiristä vuoden 2003 vaaleissa. Porvoon kaupunginvaltuustossa Nylander on ollut ensimmäisenä varapuheenjohtajana 2001–2005 ja vuodesta 2005 lähtien puheenjohtajana. Hän toimi Ruotsalaisen eduskuntaryhmän puheenjohtajana 2011–2015. Nylander on ollut Saaristoasiain neuvottelukunnan puheenjohtajana vuodesta 2003. Vuodesta 2015 hän on ollut Yleisradion hallintoneuvoston jäsen. Nylander putosi eduskunnasta vuoden 2019 eduskuntavaaleissa.

Nylander on työskennellyt tuntiopettajana Porvoon kauppaoppilaitoksessa ja Helsingin liiketalouden ammattikorkeakoulussa. Hän on ollut myös Astrid Thorsin erityisavustaja Euroopan parlamentissa ja RKP:n ministeriryhmän erityisavustajana.

## Vaalimenestys
### Eduskuntavaalit
* 1999: 2 008 ääntä (Uudenmaan vaalipiiri, ei valittu)
* 2003: 5 813 ääntä (Uudenmaan vaalipiiri, valittiin)
* 2007: 4 825 ääntä (Uudenmaan vaalipiiri, valittiin)
* 2011: 4 906 ääntä (Uudenmaan vaalipiiri, valittiin)
* 2015: 5 422 ääntä (Uudenmaan vaalipiiri, valittiin)
* 2019: 4 637 ääntä (Uudenmaan vaalipiiri, varalla)
*2023 4 794 ääntä (Uuudenmaan vaalipiiri, varalla)

### Kunnallisvaalit
* 1996: 136 ääntä (Porvoo, valittiin)
* 2000: 951 ääntä (Porvoo, valittiin)
* 2004: 1 512 ääntä (Porvoo, valittiin)
* 2008: 1 014 ääntä (Porvoo, valittiin)
* 2012: 1 270 ääntä (Porvoo, valittiin)
* 2017: 1 279 ääntä (Porvoo, valittiin)

## Lähteet

## Aiheesta muualla

* 
* Nylanderin kotisivut
National Trust

**National Trust** (*National Trust for Places of Historic Interest or Natural Beauty*) on Englannissa, Pohjois-Irlannissa ja Walesissa toimiva ympäristönsuojelujärjestö. Sillä on neljä miljoonaa jäsentä (2011). Se saa varansa lahjoituksista (etenkin testamenteista), jäsenmaksuista, vierailijoiden pääsymaksuista ja erilaisten tuotteiden myynnistä. Vuonna 2011 järjestön kohteissa kävi 18 miljoonaa vierailijaa. Se pyrkii myös edistämään lähiruokaa, vuokraa viljelypalstoja ja edistää uusiutuvan energian käyttöä kohteissaan. Järjestöllä on noin neljätuhatta vakinaista ja neljätuhatta kausityöntekijää sekä 38&nbsp;000 vapaaehtoista, jotka tekevät vuosittain yhteensä kaksi miljoonaa tuntia töitä.

Järjestö omistaa
* 300 vanhaa taloa tai puutarhaa
* luonnonsuojelualueita 2 550 neliökilometriä, 700 km rantaviivaa 

National Trust perustettiin vuonna 1895 kun teollistumisen pelättiin tuhoavan perinteisen englantilaisen maiseman. Ympäristön likaantumisen lisäksi ongelmana oli se, että merkittävät luontokohteet uhkasivat siirtyä yksityisomistukseen. Englannissa ei ole jokamiehenoikeutta, joten suojelualueet ja puistot ovat monelle ainoa tapa päästä kosketuksiin metsän ja rannikon luonnon kanssa.

## Vierailluimmat kohteet

Kaudella 2017–18 kymmenen suosituinta pääsymaksullista kohdetta olivat:

# Giant’s Causeway, kalliomuodostuma Pohjois-Irlannin Antrimissa  — 
# Clumber Park, luonnonpuisto Englannin Nottinghamshiressä — 
# Cliveden, kartano Englannin Buckinghamshiressä — 
# Attingham Park, kartano Englannin Shropshiressä — 
# Waddesdon Manor, kartano Englannin Buckinghamshiressä — 
# Belton House, kartano Englannin Lincolnshiressä — 
# Larrybane, entinen liitukivilouhos Pohjois-Irlannin Antrimissa — 
# Fountains Abbey Estate, luostarin rauniot Englannin North Yorkshiressä — 
# Anglesey Abbey, kartano ja entinen luostari Englannin Cambridgeshiressä — 
# Calke Abbey, kartano ja entinen luostari Englannin Derbyshiressä — 

## Katso myös
*English Heritage

## Lähteet

## Aiheesta muualla

* Kotisivut
Anne Huotari

**Anne Päivi Aulikki Huotari** (s. 31. joulukuuta 1959 Vaala) on suomalainen poliitikko. Hän oli vasemmistoliiton kansanedustaja vuosina 1995–2007 Oulun vaalipiiristä. Kunnallisvaaleissa 2008 Huotari valittiin Oulun kaupunginvaltuustoon, johon hän tuli valituksi myös 2012 ja 2017 kunnallisvaaleissa. Hän on ollut myös kaupunginhallituksen jäsen.

Huotari oli Kajaanin kaupunginvaltuuston jäsen vuosina 1988–2004 ja kaupunginhallituksessa 1993–1995. Vuosina 2004–2008 hän oli Kainuun maakuntavaltuuston jäsen, joka valittiin suorilla vaaleilla. Huotari toimi maakuntavaltuuston varapuheenjohtajana.

Eduskunnassa Huotari oli jäsen muun muassa sosiaali- ja terveysvaliokunnassa (1995–1999), työelämä- ja tasa-arvovaliokunnassa (1995–2003), perustuslakivaliokunnassa (2003–2004) ja tulevaisuusvaliokunnassa (2003–2007). Hän ei ollut ehdolla vuoden 2007 eduskuntavaaleissa. Huotari asettui jälleen ehdolle vuoden 2011 ja vuoden 2019 eduskuntavaaleissa, muttei tullut valituksi.

Huotari on koulutukseltaan merkonomi (1979), sosionomi (AMK) (2015) ja sosionomi (ylempi AMK) (2021). Ennen kansanedustajuutta hän työskenteli Rakennusliiton Kainuun aluetoimistossa Kajaanissa. Kansanedustajuuden jälkeen hän työskenteli yrittäjänä ja Paltamon työvoimayhdistyksen toiminnanjohtajana 2012–2015. Hän ideoi, suunnitteli ja työskenteli Paltamon Työtä Kaikille -valtakunnallisessa täystyöllisyyshankkeessa. Huotari työskenteli Pohjois-Pohjanmaan ELY-keskuksen MYP-hankkeen projektipäällikkönä pitkäaikaistyöttömien palvelujen kehittämistehtävissä 2016−2017 ja ehkäisevän päihdetyön järjestö EHYT ry:ssä aluekoordinaattorin sijaisena (Kainuu ja Lappi) vuosina 2018−2019. Huotarilla on kaksi aikuista tytärtä.

## Lähteet

## Aiheesta muualla
* Anne Huotarin kotisivut 
*
Markus Mustajärvi

**Markus Mustajärvi** (s. 24. helmikuuta 1963 Savukoski) on suomalainen vasemmistoliiton poliitikko. Hän on toiminut Lapin vaalipiirin kansanedustajana vuosina 2003–2023. Mustajärvi edusti syyskuusta 2011 huhtikuuhun 2015 vasenryhmää.

## Ura
Mustajärvi valmistui ylioppilaaksi Savukosken lukiosta vuonna 1982, metsätalousinsinööriksi Rovaniemen metsäopistosta vuonna 1988 ja yhteiskuntatieteiden maisteriksi Jyväskylän yliopistosta vuonna 1993.

Mustajärvi oli ehdolla eduskuntaan jo vuoden 1999 vaaleissa, mutta hänet valittiin ensimmäisen kerran vuoden 2003 vaaleissa. Hän tavoitteli vasemmistoliiton puheenjohtajuutta Suvi-Anne Siimeksen erottua tehtävästä vuonna 2006. Hän putosi kisasta ensimmäisellä kierroksella saavuttaen yhteensä 69 ääntä, ja vasemmistoliiton puheenjohtajaksi valittiin Martti Korhonen.

Vuosien 2007 ja 2011 vaaleissa Mustajärvi valittiin jatkokausille eduskuntaan. Kevään 2011 vaalien jälkeen vasemmistoliitosta tuli hallituspuolue. 30. kesäkuuta 2011 Mustajärvi erotettiin yhdessä Jyrki Yrttiahon kanssa vasemmistoliiton eduskuntaryhmästä, koska he äänestivät Jyrki Kataisen pääministerivalintaa vastaan ja hallitukselle epäluottamusta hallitusohjelmaa koskevassa äänestyksessä. Saman vuoden syyskuussa Mustajärvi ja Yrttiaho perustivat vasenryhmä-nimisen eduskuntaryhmän. He pysyivät kuitenkin vasemmistoliiton jäseninä. Mustajärvi oli vasemmistoliiton ehdokkaana kevään 2015 eduskuntavaaleissa uusien paikkansa ja liittyen jälleen vasemmistoliiton eduskuntaryhmään. Vuoden 2023 vaaleissa Mustajärvi jätti eduskunnan.

Vuosina 2005&ndash;2012 Mustajärvi oli Kemijärven kaupunginvaltuutettu. Kunnallisvaaleissa 2012 hänet valittiin Savukosken kunnanvaltuustoon. Vuoden 2017 kuntavaaleissa Mustajärvi sai 39 ääntä ja tuli valituksi jatkokaudelle Savukosken valtuustoon.

## Näkemyksiä
Lokakuussa 2018 Mustajärvi kirjoitti Twitterissä presidentti Martti Ahtisaareen liittyen, että ”Ahtisaari saa painua alimpaan helvettiin, kun kommentoi asioita, mistä ei mitään ymmärrä”. Kommentti liittyi pari vuotta vanhaan uutiseen, jossa Ahtisaari kritisoi sosiaalidemokraattien ja ay-liikkeen olevan ”romuttamassa” hyvinvointivaltiota. Vasemmistoliiton puheenjohtaja Li Andersson sanoi, että Mustajärven kielenkäyttö oli asiatonta eikä edusta puolueen linjaa. Andersson on kritisoinut Mustajärveä myös osallistumisesta Suomen Kansa Ensin -liikkeen itsenäisyyspäivän mielenosoitukseen.

Toukokuussa 2022 Mustajärvi jätti eriävän mielipiteen eduskunnan puolustusvaliokunnan lausuntoon, jossa päädyttiin suosittamaan Suomen liittymistä sotilasliitto Naton jäseneksi. Mustajärvi vaati, että mikäli Suomi päätyisi hakemaan Nato-jäsenyyttä, Suomen on tehtävä selväksi, ettei se salli ydinaseiden sijottamista alueelleen missään olosuhteissa, eikä Suomen maa-alueita, ilmatilaa tai merialueita käytetä ydinaseiden kuljetukseen tai läpikulkuun. Mustajärvi vaati lisäksi, että Suomen Nato-jäsenyydestä oli järjestettävä neuvoa-antava kansanäänestys.

## Yksityiselämä
Mustajärvellä on kolme lasta. Sotilasarvoltaan hän on kapteeni.

## Vaalimenestys

## Lähteet

## Aiheesta muualla
*
Mikko Kuoppa

**Mikko Kalevi Kuoppa** (s. 10. syyskuuta 1944 Mikkeli) on suomalainen poliitikko ja kansanedustaja. Hän on toiminut eduskunnassa Suomen kansan demokraattisen liiton (1979–1986), Demokraattisen vaihtoehdon (1986–1987), Vasemmistoliiton (1995, 1999–2011) ja Vasemmistoryhmän (1995–1999) eduskuntaryhmissä. Kuoppa oli Pirkkalan kunnanvaltuustossa vuosina 1981–2025.

Kuoppa liittyi Suomen kommunistiseen puolueeseen vuonna 1970. Huhtikuussa 1986 hänet valittiin SKP:stä erotetun taistolaisen opposition muodostaman SKP:n järjestöjen keskuskomiteaan ja poliittiseen toimikuntaan. Kuoppa uusi paikkansa SKP:n (yhtenäisyyden) edustajakokouksessa 1987.

Ennen eduskuntauraansa Kuoppa työskenteli G. A. Serlachius -yhtiön Takon tehtaalla trukinkuljettajana 1965–1975 ja pääluottamusmiehenä 1975–1979. Vuosina 1987–1995 Kuoppa oli samassa paikassa työkonekorjaamon asentajana ja varastonhoitajana.

Kesäkuussa 1995 Kuoppa, Veijo Puhjo ja Esko-Juhani Tennilä erotettiin Vasemmistoliiton eduskuntaryhmästä, koska he olivat äänestäneet eduskunnassa Lipposen hallituksen ja Vasemmistoliiton eduskuntaryhmän hyväksymiä säästölakipäätöksiä vastaan. Tämän jälkeen kolmikko muodosti oman Vasemmistoryhmä – Vänstergruppen -nimisen eduskuntaryhmänsä.

## Lähteet

## Aiheesta muualla

*
Roger Jansson

**Roger Karl Helge Jansson** (s. 9. elokuuta 1943 Kemiö) on entinen ahvenanmaalainen kansanedustaja Ahvenanmaan vaalipiiristä. Hänen varsinainen puolueensa on Frisinnad samverkan. Jansson toimi eduskunnassa RKP:n ryhmässä kaudella 2003–2007. Jansson on ollut myös Ahvenanmaan maakuntahallituksen jäsen 1995&ndash;2001 ja maakuntapäivillä 1979&ndash;2003 sekä jälleen vuosina 2007&ndash;2015. Vuoden 2015 vaaleissa häntä ei enää valittu maakuntapäiville.

Jansson kouluttautui diplomiekonomiksi Åbo Akademista 1968. Ammatiltaan hän on yrittäjä. Janssonilla on kolme lasta: Tina 1971, Mette 1974 ja Alexander 1983.

## Lähteet

## Aiheesta muualla
*
Minna Sirnö

**Minna Maaria Sirnö** (s. 14. toukokuuta 1966 Tampere) on suomalainen poliitikko ja entinen Taiteen edistämiskeskuksen johtaja.

Sirnö toimi kansanedustajana vuosina 2003–2011 ja vasemmistoliiton toisena varapuheenjohtajana 2001–2007. Hän on ollut myös Tampereen kaupunginvaltuuston jäsen.

## Elämä ja ura
Sirnö valmistui filosofian maisteriksi Tampereen yliopistosta vuonna 1993. Ennen kansanedustajan uraa hän työskenteli Tampereen työväenteatterin tiedottajana 2000–2003.

Sirnöllä on ollut lukuisia luottamustoimia. Hän on ollut muun muassa Suomen Kansallisoopperan säätiön, Patrian, Turvan ja VR:n hallintoneuvoston jäsen, Kansan Sivistystyön Liiton (KSL) edustajiston varapuheenjohtaja ja Teatteri- ja mediatyöntekijöiden liiton (TeMe) puheenjohtaja. Hän on myös kirjoittanut kolumneja mielenterveydestä ja jaksamisesta Mielenterveyden keskusliiton julkaisemaan *Käsi kädessä* -lehteen.

Sateenkaariyhteisöt ry nimitti Sirnön vuoden 2010 homofobian vastaisen työn hyvän tahdon lähettilääksi. Sirnö työskenteli Suomen näytelmäkirjailijat ja käsikirjoittajat manusförfattare ry:n toiminnanjohtajana 2011-2013. Kulttuuri- ja urheiluministeri Paavo Arhinmäki (vas) nimitti Sirnön Taiteen edistämiskeskuksen johtajaksi maaliskuun 2013 alusta viideksi vuodeksi. Hänen kautensa päättyi 28. helmikuuta 2018.

Sirnö aloitti Orimattilan kirjasto- ja kulttuuritoimenjohtajana vuonna 2020. Sirnö siirtyi 2025 Orimattilan kaupungin vapaa-aika- ja hyvinvointipäällikön tehtävästä Nuorisoala ry:n vaikuttamisen asiantuntijaksi.

### Yksityiselämä
Sirnön isä oli Kansan Uutisten pitkäaikainen toimittaja Mauri Sirnö. Sirnön puoliso on valosuunnittelija Jyrki Sinisalo.

## Lähteet

## Aiheesta muualla
*Minna Sirnön kotisivut
*
Unto Valpas

**Unto Olavi Valpas** (4. lokakuuta 1944 Kokkola – 13. syyskuuta 2016 Raahe) oli suomalainen poliitikko. Hän toimi Vasemmistoliiton kansanedustajana vuosina 1999–2011. Ennen edustajanuraansa hän toimi sähköasentajana, sähköinsinöörinä ja ammattiaineiden opettajana sekä Raahen ammattioppilaitoksen rehtorina.

Valppaalla oli kokemusta myös kunnallispolitiikasta; hän oli Raahen kaupunginvaltuutettu vuosina 1985–1992 ja vuodesta 2000 lähtien kuolemaansa saakka. Kaupunginhallituksen jäsen hän oli vuosina 1981–1984 ja 1987–1992. Sotilasarvoltaan hän oli sotamies (1965).
Hän sai 12. syyskuuta 2016 kesken valtuuston seminaarin sairauskohtauksen, jonka seurauksena menehtyi seuraavana päivänä OYS:ssa.

## Lähteet
Maitreya (henkilö)

**Maitreya** on Share International -ryhmän käsityksen mukaan kaikkien uskontojen tulevaksi odotetun johtohahmon nykyinen ruumiillistuma. Ryhmän mukaan Maitreya on tällä hetkellä maailmassa. Kannattajiensa mukaan Maitreya on myös tehnyt uskonnollisia tunnustekoja ja ilmestynyt eri hahmoissa ihmisille ympäri maailman &mdash; buddhalaisille buddhana, kristityille Jeesuksena, juutalaisille Messiaana, ja niin edelleen.

Idän tähti -järjestön mukaan Maitreya oli maailmanopettaja, joka toimi Krishnamurtin välityksellä.

## Katso myös

* Maitreya buddhalaisuudessa

## Aiheesta muualla

* Share Suomi ry
Pohjapinta-ala

**Pohjapinta-ala** on puuston mittauksessa käytetty suure, joka on yksittäisten puiden rinnankorkeudelta (1,3 m) mitattujen poikkileikkauspinta-alojen summa kuorellisena hehtaaria kohden (m&sup2;/ha). Pohjapinta-alan ja puuston pituuden avulla voidaan määrittää puuston tilavuus (m&sup3;/ha). 

Pohjapinta-alan määrittämiseen käytetään relaskooppia. Pohjapinta-ala voi olla harventamattomassa metsikössä 20–35 m²/ha ja harvennusmallien mukaisessa esimerkiksi 12–18&nbsp;m²/ha. Metsänarvioinnissa pohjapinta-ala määritetään yleensä varttuneissa metsissä, taimikoissa käytetään yleisemmin runkolukua (kpl/ha).
Mikko Immonen (kansanedustaja)

**Mikko Antero Immonen** (s. 1. lokakuuta 1950 Rovaniemen maalaiskunta) on suomalainen poliitikko. Hän toimi Vasemmistoliiton kansanedustajana kolme kautta (1995–2007). Immonen on ollut Mynämäen kunnanvaltuuston jäsen vuodesta 1996. Varsinaiselta ammatiltaan hän on kirvesmies ja sotilasarvoltaan alikersantti.

Vuoden 2007 eduskuntavaaleissa Mikko Immonen putosi eduskunnasta.

## Lähteet

## Aiheesta muualla
*
Annika Lapintie

**Annika Anita Lapintie** (o.s. *Hiltunen*, s. 18. maaliskuuta 1955 Turku) on suomalainen vasemmistoliiton kansanedustaja (1995–2019) ja Turun kaupunginvaltuutettu (1989–2012). Lapintie oli vuosina 2006–2015 vasemmistoliiton eduskuntaryhmän puheenjohtaja. Hän toimi perustuslakivaliokunnan puheenjohtajana 2015–2019.

## Elämä ja ura
Lapintie valmistui ylioppilaaksi Kupittaan yhteiskoulusta vuonna 1974. Yliopisto-opinnot hän aloitti Åbo Akademissa lukemalla ruotsia, venäjää ja kasvatustieteitä. Sieltä hän siirtyi opiskelemaan oikeustiedettä Turun yliopistoon, josta valmistui oikeustieteen kandidaatiksi vuonna 1984. Lapintie auskultoi varatuomariksi toimien Paraisten tuomiokunnan notaarina ja käräjätuomarina 1989–1990. Vuonna 1984 hän suoritti ulkoasiainministeriön kansainvälisten asiain valmennuskurssin.

Turun kaupunginhallituksessa Lapintie toimi vuosina 1989–1995. Eduskuntaan hänet valittiin vuoden 1995 vaaleissa. Ennen kansanedustajaksi valitsemista hän toimi Suomen Työväen Säästöpankin konttorin esimiehenä (1984–1988), Turun työvoimapiirin lakimiehenä (1988–1995) sekä Varsinais-Suomen työvoima- ja elinkeinokeskuksen lakimiehenä. Lapintie oli myös Tradekan edustajiston jäsen 1992–2016.

Eduskunnassa Lapintie on pyrkinyt muun muassa rajoittamaan siviilien aseiden saatavuutta. Hän oli kaudella 2011–2014 suuren valiokunnan varapuheenjohtaja. Hän on ollut myös liikenne- ja viestintävaliokunnan varapuheenjohtaja vuosina 1999–2003. Lapintie on ollut varsinainen jäsen muun muassa ulkoasiainvaliokunnassa (2007–2015), lakivaliokunnassa (1995–2003) ja sivistysvaliokunnassa (1995–1996).

Lapintie oli ehdolla kesäkuussa 2009 pidetyissä europarlamenttivaaleissa. Hän sai 29&nbsp;112 ääntä eli eniten puolueessaan, muttei tullut valituksi ja vasemmistoliitto jäi ilman paikkaa Euroopan parlamentissa. Lapintie olisi tullut valituksi ilman kristillisdemokraattien ja perussuomalaisten vaaliliittoa, jonka ansiosta Sari Essayah pääsi parlamenttiin. Lapintie oli puolueen ehdokkaana myös EU-vaaleissa 2014.

Lapintie jätti eduskunnan vuoden 2019 eduskuntavaaleissa eikä asettunut enää ehdolle.

Vuonna 2019 Oikeuspoliittinen yhdistys Demla myönsi Lapintielle Oikeudenturvaaja-tunnustuksen perus- ja ihmisoikeuksien sekä oikeusvaltioperiaatteen toteutumisen aktiivisesta edistämisestä ja varmistamisesta.

Lapintie on ollut vuodesta 1983 naimisissa *[[Helsingin Sanomat|Helsingin Sanomien]]* Turun-toimituksessa työskentelevän Pyry Lapintien kanssa.

## Vaalimenestys
### [[Eduskuntavaalit]]
Lapintie valittiin kansanedustajaksi vaaleissa 1995.
* 1995: 11 677 ääntä (Turun läänin eteläinen vaalipiiri)
* 1999: 8 299 ääntä (Varsinais-Suomen vaalipiiri)
* 2003: 6 743 ääntä (Varsinais-Suomen vaalipiiri)
* 2007: 5 575 ääntä (Varsinais-Suomen vaalipiiri)
* 2011: 7 723 ääntä (Varsinais-Suomen vaalipiiri)
* 2015: 5 027 ääntä (Varsinais-Suomen vaalipiiri)

### [[Suomen europarlamenttivaalit|Europarlamenttivaalit]]
* 2009: 29 112 ääntä (ei valittu)
* 2014: 11 713 ääntä (ei valittu)

## Lähteet

## Aiheesta muualla
* Annika Lapintien blogi
*
Kari Kärkkäinen

**Kari Juhani Kärkkäinen** (s. 29. tammikuuta 1970 Varkaus) on suomalainen poliitikko. Hän toimi kristillisdemokraattien kansanedustajana vuosina 1999–2011. Syyskuussa 2012 Kärkkäinen siirtyi keskustaan.

Kärkkäinen valittiin eduskuntaan ensimmäisen kerran vuoden 1999 vaaleissa Kuopion vaalipiiristä. Hänet valittiin jatkokausille vuosien 2003 ja 2007 vaaleissa Pohjois-Savon vaalipiiristä. Kärkkäinen ei asettunut ehdolle enää vuoden 2011 vaaleissa.

Kärkkäinen oli Varkauden kaupunginvaltuutettu vuosina 1993–2012. Kaupunginhallituksen jäsen hän oli vuosina 1997–1998. Vuoden 2012 kuntavaaleissa hänet valittiin keskustan listalta 277 äänellä Parkanon kaupunginvaluustoon.

Sotilasarvoltaan Kärkkäinen on jääkäri (1991).

## Lähteet

## Aiheesta muualla
*
Baltimax

**Baltimax**- tai **B-max**-nimitystä käytetään laivasta, joka voi kulkea Atlantin ja Itämeren välisten Tanskan salmien läpi. Itämerelle () päästäkseen laivan syväys saa olla korkeintaan noin 15 metriä. Aiemmin laivojen suurin syväys sai olla vain 13 metriä, mutta vuonna 1975 käyttöönotettu uusi vesiväylä mahdollisti suurempienkin laivojen läpikulun. Nykyisin suurimpien täydessä lastissa Itämerellä käyvien säiliölaivojen kantavuus on 100&nbsp;000–120&nbsp;000 dwt, suurin pituus 240–260 metriä ja leveys 42–48 metriä. Suuremmat nykyalukset joutuvat kulkemaan vajaina. Suunnitteilla on Baltimax-aluksia, joiden kantavuus olisi 200&nbsp;000 dwt.

Uutta 17 metrin syväväylää nimitetään tanskaksi *Rute T*:ksi, englanniksi *Route T*:ksi ja radiokielessä *Route Tangoksi*. Tämä Tanskan Fyn ja Själlannin saarten välisen Ison-Beltin salmen kautta kulkeva laivaväylä on 550 kilometrin pituinen, alkaen Skagenista ja päättyen Gedserin itäpuolelle. Suurten alusten kulkua väylällä vaikeuttavat jyrkät mutkat, voimakkaat virtaukset sekä väylän paikoittainen mataluus ja ahtaus. Itämerelle päin kuljettaessa väylä on kapeimmillaan vain 800 metriä leveä. Suurisyväyksisten laivojen kulkua väylällä vaikeuttaa myös tuulten aiheuttamat 1–2 metrin suuruiset vedenpinnan korkeuden muutokset.
Reijo Ståhlberg

**Reijo Einar Ståhlberg** (s. 21. syyskuuta 1952 Tammisaari) on suomalainen kuulantyöntäjä. 

Ståhlberg edusti uransa aikana Suomea olympialaisissa vuosina 1976 Montrealissa (sijoitus 12.) ja 1980 Moskovassa (4.). Hän sijoittui Euroopan-mestaruuskisoissa 11:nneksi vuonna 1974, neljänneksi vuonna 1978 ja yhdeksänneksi vuonna 1982. Sisäratojen EM-kilpailuissa hän voitti kolme mestaruutta vuosina 1978, 1979 ja 1981 ja lisäksi hän sijoittui neljänneksi vuonna 1977.

Ståhlberg voitti ulkoradoilla yhdeksän Suomen mestaruutta ja sisäradoilla kuusi mestaruutta. Hän oli neljäs suomalainen 20 metriä työntänyt kuulantyöntäjä ja toimi vuonna 1983 perustetun 20 metrin kerhon puheenjohtajana perustamisesta lähtien vuoteen 2023 asti. Ståhlberg paransi Suomen ennätystä neljästi ja työnsi ennätyksekseen 5. toukokuuta 1979 Kalifornian Fresnossa tuloksen 21,69&nbsp;m. Tulos oli edelleen toukokuussa 2024 paras suomalaistyöntäjän tulos ulkoradoilla. Suomen ennätyksenä se säilyi toukokuuhun 2024 asti, jolloin astui voimaan Suomen Urheiluliiton sääntömuutos ja ennätykseksi muutettiin takautuvasti Mika Halvarin hallissa vuonna 2000 työntämä 22,09&nbsp;m.

Ståhlberg avioitui kestävyysjuoksija Pirjo Vihosen kanssa. Työuransa Reijo Ståhlberg teki pankinjohtajana, yrittäjänä ja toimitusjohtajana.

## Henkilökohtaiset ennätykset
* Kuula: 21,69 m

## Lähteet
Avidius Cassius

**Gaius Avidius Cassius** (noin 130 – heinäkuu 175) oli roomalainen usurpaattori, joka yritti kaapata vallan vuonna 175 Marcus Aureliuksen ollessa Rooman keisari. Hänet tunnetaan etupäässä Dio Cassiuksen historiassa ja Historia Augustassa olevien tietojen perusteella.

Cassius syntyi Cyrrhuksessa Syyriassa. Hänen isänsä oli oraattori Gaius Avidius Heliodorus josta tuli myöhemmin Egyptin prefekti. Cassius menestyi sotilasurallaan Marcus Aureliuksen ja Lucius Veruksen ollessa keisareina. Parthian sodan aikana Cassius johti joukkoja jotka valtasivat Seleukeian ja Ktesifonin. Tämän jälkeen hänestä tuli senaatin jäsen ja vuonna 166 hänestä tuli Syyrian kuvernööri. Hän kukisti Egyptissä puhjenneen kapinan vuonna 172. 

Vuonna 175 hän julistautui keisariksi ehkä siksi että Marcus Aurelius oli huhujen mukaan kuollut sotaretkellä germaaneja vastaan. Näin ei kuitenkaan ollut ja Marcus Aurelius kiirehti pian Syyriaan kukistamaan Cassiusta joka ei kuitenkaan ollut saanut tukea vallankaappaukselleen Egyptin ja Syyrian ulkopuolella. Lopulta eräs sotilas tappoi Cassiuksen, jonka pää lähetettiin Marcus Aureliukselle. Keisari olisi kuitenkin halunnut ottaa Cassiuksen kiinni elävänä, jotta olisi voinut armahtaa hänet.
Markku Kukkoaho

**Markku Juhani Kukkoaho** (s. 11. marraskuuta 1946 Puolanka) on entinen suomalainen yleisurheilija. Uransa aikana Kukkoaho edusti Puolangan Ryhtiä ja Oulun Pyrintöä ja häntä valmensi Esko Olkkonen. Siviiliammatiltaan Markku Kukkoaho on poliisi.

"Lentävä poliisi" -lempinimeä kantanut Kukkoaho nousi maailman juoksueliittiin verrattaen myöhään, 24-vuotiaana. Hän teki yhä voimassa olevan 400 metrin juoksun Suomen ennätyksen 45,49 Münchenin olympialaisissa 1972 ollen finaalissa paras eurooppalainen sijoittumalla kuudenneksi. Samoissa kisoissa Kukkoaho oli viedä Suomen 4 × 400 metrin viestijuoksujoukkueen (Stig Lönnqvist, Ari Salin, Ossi Karttunen, Markku Kukkoaho) mitaleille juoksemalla osuutensa aikaan 44,4. Suomi sijoittui kuudenneksi SE-ajalla 3.01,12, häviten kolmanneksi sijoittuneelle Ranskalle 0,4 s ja kisan voittaneelle Kenialle 1,3 s. Helsingin EM-kisoissa 1971 Kukkoaho sijoittui 400 metrillä neljänneksi. Rooman EM-kisoissa 1974 hän oli 400 metrillä jälleen neljäs, mutta pitkässä viestissä hän ankkuroi Suomen pronssille. Kukkoaho edusti Suomea myös vuoden 1976 kisoissa Montrealissa, jossa parhaana tuloksena oli kahdeksas sija 4&nbsp;×&nbsp;400 metrin viestissä.

SM-tasolla Kukkoaho voitti kaksi Suomen mestaruutta 200 metrin juoksussa (1971 ja 1976) ja neljä Suomen mestaruutta 400 metrin juoksussa (1970, 1971, 1972 ja 1974). 4 x 100 metrin viestijuoksussa hän oli voittamassa SM-kultaa kolmesti vuosina 1970, 1976 ja 1977. Hän teki urallaan Suomen ennätyksen 200 metrillä (20,8, 1971) ja 400 metrillä (46,1, 1970; 45,7, 1971 ja 45,49, 1972). Kukkoaho oli erittäin monipuolinen urheilija, siitä ovat osoituksena kovat tulokset monissa eri lajeissa.

## Lajikohtaiset ennätykset
*100 m (10,87)
*200 m (20,73)
*400 m (45,49)
*110 m aidat (15,90)
*Pituushyppy (715)
*Kiekonheitto (43,83)
*Kymmenottelu (6324)
*Vauhditon kolmiloikka (10,30) 
*5-loikka (17,31) 

## 10 parasta aikaa 400 metrillä
*45,49 (München, Olympialaiset 1972)
*45,50 (Helsinki, Suomi–Ruotsi-maaottelu 1974)
*45,56 (Nizza, EC-finaali 1975)
*45,60 (Helsinki, WG 1973)
*45,70 (Helsinki, EM-kisat 1971)
*45,70 (Helsinki, Suomi–Ruotsi-maaottelu 1972)
*45,70 (Helsinki, 1973)
*45,72 (Cejle, EC-semifinaali 1973)
*45,80 (Jyväskylä, SM-kisat 1974)
*45,84 (Rooma, EM-kisat 1974)

## Lähteet
*
Pirjo Ala-Kapee

**Pirjo Anneli Ala-Kapee** (ent. *Ala-Kapee-Hakulinen*, s. 25. maaliskuuta 1944 Vihti) on suomalainen poliitikko ja virkamies, joka on toiminut SDP:n kansanedustajana, opetusministerinä, Vantaan kaupunginjohtajana ja Itä-Suomen läänin maaherrana.

Ala-Kapee valmistui ylioppilaaksi vuonna 1966 ja filosofian kandidaatiksi (nyk. maisteri) Tampereen yliopistosta vuonna 1972. Hän työskenteli ammattiyhdistysopiston historian ja yhteiskuntaopin opettajana vuosina 1972–1975 ja apulaisrehtorina vuosina 1973–1975. Ala-Kapee oli SAK:n historiatoimikunnan sihteeri ja tutkija vuosina 1975–1979.

Kansanedustajana Ala-Kapee toimi vuosina 1979–1989 Uudenmaan läänin vaalipiiristä. Hän kuului sosialidemokraattiseen eduskuntaryhmään ja oli sen varapuheenjohtaja vuosina 1984–1986 ja 1987. Ala-Kapee toimi Kalevi Sorsan IV hallituksen opetusministerinä 1. kesäkuuta 1986 – 30. huhtikuuta 1987.

Vuonna 1989 Ala-Kapee jätti eduskunnan ja siirtyi Vantaan kaupunginjohtajaksi. Hän toimi tehtävässä vuoteen 1997, jolloin hänestä tuli Itä-Suomen läänin maaherra. Hän jäi tehtävästä eläkkeelle loppuvuonna 2009, jolloin myös läänit lakkautettiin ja korvattiin aluehallintovirastoilla sekä elinkeino-, liikenne- ja ympäristökeskuksilla.

Ala-Kapee on ollut naimisissa Kajaanin entinen kaupunginjohtajan Pentti Hakulinen kanssa vuodesta 2001, josta sittemmin eronnut vuonna 2022. Vuosina 1964–1996 hän oli naimisissa Erkki Ala-Kapeen (k. 1996) kanssa. Liitosta on yksi tytär.

## Lähteet
Maitreya

**Maitreya** (sanskritia, मैत्रेय 'ystävällinen'; paaliksi:  *Metteja*; hanzi: 彌勒, pinyin: *Mílè*; japaniksi: *Miroku*) on buddhalaisuudessa tuleva Buddha. Hän on bodhisattva, joka tulee ilmestymään maan päälle, kun buddhalaisuus on hävinnyt, saavuttaa täydellisen valaistumisen, ja opettaa dharmaa.  Maitreyan tulevan hallintopaikan nimi on Shambhalla ja hänet kuvataan istuvassa asennossa olevaksi Buddhaksi, millä käsitetään olevan viittauksia länsimaiseen elämäntapaan. Tarkka ajankohta Maitreyan tulemiselle ei ole selvillä, mutta yleisesti tiedetään tuon ajan ennen pitkää koittavan.

Skientologian perustaja L. Ron Hubbard väitti 1955 tai 1956 kirjoitetussa runossaan "Hymn of Asia" olevansa Maitreyan ilmentymä.
Birobidžan

**Birobidžan** (, ) on Juutalaisten autonomisen alueen pääkaupunki Venäjän kaukoidässä, Amurjoen vasemmanpuolisen (pohjoisesta laskevan) sivuhaaran Biran varrella. Kaupunki on merkittävä Venäjän rautateiden päärataverkon asemapaikkakunta.

Vuoden 2010 väestönlaskennassa kaupungin asukasluku oli 75&nbsp;413. Tämä oli 42,7 prosenttia koko Juutalaisten autonomisen alueen väkiluvusta (176&nbsp;558 as., vuonna 2010).

Nimeä Birobidžan käytetään toisinaan koko alueen nimenä. Birobidžan perustettiin vuonna 1928 ja siitä tuli kaupunki vuonna 1937.

## Birobidžanin ystävyyskaupungit

* Beaverton, Yhdysvallat
* Hegang, Kiina
* Ma'alot-Tarshiha, Israel
* Niigata, Japani


Kuva:Nádraží Birobidžan.jpg|Rautatieasema ja ratapihaa.
Kuva:Река Бира в Биробиджане фото1.JPG|Birajokea.


## Lähteet

## Aiheesta muualla
Egmont

**Egmont** voi viitata seuraaviin asioihin:
* Egmont-konserni, kansainvälinen mediakonserni, jonka pääkonttori on Kööpenhaminassa.
* Egmont Kustannus, Egmont-konsernin ja Sanoma Magazinesin puoliksi omistama osakeyhtiö, joka toimii Suomessa.
* Egmontsaaret (), saaristo Brittiläisellä Intian valtameren alueella.
* Lamoraal van Egmont (1522&ndash;1568), flanderilainen kenraali ja valtiomies.
* Egmont, Johann Wolfgang von Goethen näytelmä.
* Ludwig van Beethovenin säveltämä musiikki Goethen näytelmään, erityisesti "Egmont-alkusoitto"
;Britannian kuninkaallinen laivasto
* HMS Egmont (1768), 74-tykkinen kolmannen luokan linjalaiva
* HMS Egmont (1810), 74-tykkinen kolmannen luokan linjalaiva
* HMS Egmont (1904), ex - *HMS Achilles*
* HMS Egmont (tukikohta), Fort St. Angelo, Maltalla vuosina 1912-1933.
Julmat, vahvat ja röyhkeät

**Julmat, vahvat ja röyhkeät** (*Emperor of the North*) on vuonna 1973 valmistunut elokuva jonka pääosissa ovat Lee Marvin, Ernest Borgnine, ja Keith Carradine. Alun perin nimellä *Emperor of the North Pole* julkaistu elokuva sai uudelleenjulkaisun myötä lyhyemmän nimen *Emperor of the North*, jolla se myös paremmin tunnetaan.

Elokuva sijoittuu 1930-luvun laman runtelemaan Yhdysvaltoihin, Oregonin osavaltioon. Se perustuu osittain Jack Londonin romaaneihin *The Road* ja *From Coast to Cost with Jack London*. Kirjat sijoittuvat 1910-luvulle. Kirjoissa esiintyvä Jack Londonin kulkurinimi *Cigaret* ja tämän vanhempi seuralainen *A n:o 1* ovat mukana elokuvassa, mutta tähän kirjojen ja elokuvan yhtäläisyydet päättyvät: elokuvan Cigaret kuvataan suurisuisena, vähä-älyisenä ja kypsymättömänä hahmona.

Elokuvan alkuperäinen nimi viittaa vanhaan Suuren Laman aikaiseen kulkureiden vitsiin, jonka mukaan kulkureista paras olisi "Pohjoisnavan keisari". Vitsi oli kulkureiden hauska muistutus siitä, että heidän tilassaan oleva Pohjoisnavan keisari hallitsisi vain erämaata.

## Juoni

Elokuvassa Ernest Borgnine esittää konduktööriä nimeltä Shack, miestä joka on ottanut henkilökohtaiseksi tehtäväkseen poistaa junastaan pummilla matkustavat kulkurit keinolla millä hyvänsä. Heti elokuvan alussa Shack onnistuu suistamaan pummin junan vaunujen alle.

Toinen pummi, A n:o 1 (Lee Marvin), onnistuu hyppäämään junaan, ja hänen perässään seuraa nuori suurisuinen Cigaret (Keith Carradine). Seuraavalla pysähdyspaikalla A n:o 1 eksyttää Shackin, mutta Cigaret jää tämän haaviin. Cigaret onnistuu kuitenkin pakenemaan hökkelikylään, kun A n:o 1 ilmoittaa rautatieläisille aikovansa olla ensimmäinen pummi joka matkustaa Shackin junassa koko matkan Portlandiin. Toiset pummit ovat sitä mieltä, että ensimmäinen kulkuri joka onnistuu matkustamaan Shackin junassa koko matkan perille saakka, ansaitsee tittelin "Pohjoisnavan keisari". Rautatieläiset jopa lyövät vetoja puolesta ja vastaan, sillä Shack on tunnettu ja vihattu henkilö rautatieläisten keskuudessa. Lennättimen välityksellä tieto vedonlyönnistä leviää nopeasti.

Loppuosa elokuvasta kertoo A n:o 1:n yrityksistä matkustaa pummilla ja välttää kiinnijääminen. A n:o 1:n epäonneksi mukaan tuppautuu myös suurisuinen ääliö Cigaret, josta tämä mieluummin haluaisi eroon. Shack onnistuu heittämään kaksikon junasta, mutta kulkurit rasvaavat kiskot nousussa ja hyppäävät matkustajajunan katolle. Matkustajajuna ohittaa hitaan Shackin tavarajunan, ja Salemissa pummit nousevat ruokavarkauksista aiheutuneiden epäselvyyksien ja kastetilaisuuden jälkeen takaisin Shackin junaan.

Elokuva päättyy tappelukohtaukseen, jossa A n:o 1 voittaa Shackin vastaan ja heittää tämän junasta. Tämän jälkeen A n:o 1 heittää myös suurisuisen ja isottelevan Cigaretin junasta opettaakseen tälle käytöstapoja ja kasvattaakseen tämän mieheksi.

## Vastaanotto ja jälkimaine
*[[Video-opas|Video-oppaassa]]* vuodelta 1994 Bello Romano kutsui elokuvaa tiivistunnelmaiseksi mielten ja lihasten kamppailuksi ja antoi sille neljä tähteä viidestä, mikä vastaa sanallista arviota ”erinomainen”.

## Lähteet
Outlook.com

**Outlook.com** (entisiltä nimiltään **Windows Live Hotmail**, **MSN Hotmail**, **Hotmail**) on Microsoftin tarjoama ilmainen sähköpostipalvelu, joka oli osa Windows Live -palvelukokonaisuutta. Helmikuussa 2013 Microsoft muutti palvelun nimen Outlook.comiksi. Samalla verkkotunnus vaihtui muotoon outlook.com, ja palvelu koki suuren ulkoasumuutoksen, jolloin käyttöliittymä muutettiin muistuttamaan Windows 8:n käyttöliittymää. 

Hotmailin perustivat Sabeer Bhatia ja Jack Smith vuonna 1996. Hotmail oli yksi ensimmäisistä Internetin ilmaisista webmail-pohjaisista sähköpostipalveluista. Microsoft hankki Hotmailin itselleen vuonna 1997.

Alun perin Outlook.com tarjosi käyttäjilleen 2 megatavua tilaa, mutta nykyisin levytila on rajaton. Yhden sähköpostiviestin kokoraja on jopa 10 gigatavua. Outlook.comin käyttö tapahtuu Microsoft -tilillä.

## Katso myös
* Microsoft Outlook

## Lähteet

## Aiheesta muualla
* Outlook
Vaarinkaktus

**Vaarinkaktus** (*Cephalocereus senilis*) on hidaskasvuinen, pylväsmäinen ja liereävartinen kaktuslaji, jota käytetään huonekasvina. Sen vartta ja piikkejä peittävät hopeanhohtoiset hapset. Se voi olla suorassa auringon paahteessa, ja multa saa kuivua kastelukertojen välissä rutikuivaksi. Vaarinkaktusta kastellaan harvoin. Talvella lämpötilan olisi syytä olla 10–15 astetta, kesällä vaarinkaktusta voi pitää pihalla tai parvekkeella. Huonekasvina se ei kuki.

Vaarinkaktus kasvaa luonnonvaraisena Meksikossa. Luonnossa se voi kasvaa 15 metriä korkeaksi ja olla halkaisijaltaan 40 senttimetriä. Kasvu käy kuitenkin hitaasti; 20 vuodessa siitä tulee vasta 60 senttimetriä korkea. Luonnossa kasvi kukkii valkoisin tai vaaleanpunaisin kukin. Kukat ovat 5–10 senttimetriä pitkät.

## Lähteet
Terriini

**Terriinillä** tarkoitetaan uunissa vesihauteessa kypsennettyä mureketta, joka on valmistettu tasaiseksi hienonnetusta seoksesta. Raaka-aineina terriineissä käytetään joko pelkästään kalaa, lihaa, kasviksia tai sieniä ja niiden kokonaisia kypsennettyjä paloja, tai sitten terriinin voi valmistaa useammasta soseutetusta raaka-aineesta kerroksittain. Terriini paistetaan vuoassa. Terriinien paistamiseen käytettyä vuokaa kutsutaan myös terriiniksi. Terriini muistuttaa pateeta, joka on kuitenkin rakenteeltaan pehmeämpää, murekemaista. Terriinien kanssa voidaan juoda viinejä tai samppanjaa.

Terriini  tarjotaan yleensä kylmänä. Se sopii joko sellaisenaan alkuruoaksi tai buffetpöydän tarjottaviksi.

Kylmänä leikkeleenä tarjottavan terriinin, samoin kuin pateen seuraan voi kattaa kirpeitä, pieniä etikkakurkkuja, marinoituja valkosipuleita, oliiveja tai hillosipuleita sekä rapeaa leipää ja raikasta kasvissalaattia.

## Lähteet
Hercule Poirot (televisiosarja)

**Hercule Poirot** (*Agatha Christie’s Poirot*) on brittiläisen ITV:n tuottama Agatha Christien salapoliisinovelleihin ja -romaaneihin perustuva televisiosarja. Hercule Poirot'na esiintyy David Suchet. Suomessa sarjaa on esittänyt Yle TV1 vuosina  1989–2015.

Sarja alkoi Isossa-Britanniassa vuonna 1989. Vuosina 1989–1993 filmattiin lähinnä Poirot-novelleja ja sen jälkeen romaaneja. Sarjan tuottajien tavoitteena on ollut siirtää koko Poirot’n ura filmille.

## Puuttuvat sovitukset
Vuoden 2013 kauden jälkeen on vielä sovittamatta:
*novellit
**”Lemesurierin perintö” – kokoelmasta *Poirotin lyhyet jutut*
**”Regattamysteeri” –  kokoelmasta *Toinen kutsu*.
*näytelmä
** *Black Coffee*

Jäljellä on myös viisi novellia, joista Christie kirjoitti myöhemmin laajemmat versiot, joista on jo tehty sarjan jakso.

## Pääosissa

## Jaksot
### Ensimmäinen tuotantokausi (1989)

|}

### Toinen tuotantokausi (1990)

|}

### Kolmas tuotantokausi (1990–1991)

|}

### Neljäs tuotantokausi (1992)

|}

### Viides tuotantokausi (1993)

|}

### Kuudes tuotantokausi (1995–1997)

|}

### Seitsemäs tuotantokausi (2000)

|}

### Kahdeksas tuotantokausi (2001)

|}

### Yhdeksäs tuotantokausi (2003–2004)

|}

### Kymmenes tuotantokausi (2006)

|}

### Yhdestoista tuotantokausi (2008–2009)

|}

### Kahdestoista tuotantokausi (2009–2010)

|}

### Kolmastoista tuotantokausi (2013)

|}

## DVD-julkaisut Suomessa
Suurin osa sarjan jaksoista on julkaistu Suomessa DVD:llä. DVD-julkaisujen kaudet eivät vastaa sarjan alkuperäisiä kausia.

## Lähteet

## Aiheesta muualla
*Tuotantokaudet 1–3, 5, juonitiivistelmät, Yle.fi
*British Film Institute Screen Online. 
*
Markku Saarinen

**Markku Juhani Saarinen** (8. syyskuuta 1951 – 13. elokuuta 2002) oli suomalainen kääntäjä, toimittaja ja bibliofiili. Hän suomensi muun muassa Nietzschen *Epäjumalten hämärän* ja avusti muissa Nietzschen teosten käännöksissä, mistä hän sai lempinimen ”Nietzsche”.

Varsinaisen leipätyönsä Saarinen teki *[[Aku Ankka (lehti)|Aku Ankan]]* toimituksessa suomentaen sarjakuvia. Saarisen käännöksistä ovat jääneet elämään monet Aku Ankasta lähteneet lentävät lauseet.

Saarisen kuollessa hänen kirjastossaan oli miltei 12&nbsp;000 nidettä.

## Käännöksiä

*
Sonic Firestorm

**Sonic Firestorm** on DragonForcen toinen albumi, joka julkaistiin vuonna 2004. Albumi edustaa tyylillisesti ensimmäisen levyn tapaan yhtyeen *extreme [[power metal]]ia*.

## Kappaleet

## Jäsenet
*ZP Theart – laulu
*Sam Totman – kitarat
*Herman Li – kitarat
*Adrian Lambert – basso
*Vadim Pružanov – koskettimet
*Dave Mackintosh – rummut

## Arvostelut
* Imperiumi: 8-/10
* Soundi: 

## Lähteet

## Aiheesta muualla
* 
*
Musta ritari

**Musta ritari** on käsitteenä itsenäinen ritari tai sotilas, jolla ei ole isäntää tai herraa tai joka ei halua paljastaa, ketä hän palvelee. Kirjallisuudessa ja elokuvissa musta ritari on arvoituksellinen ja yleensä pahansuopa hahmo. Heraldisessa mielessä *musta ritari* on tunnukseton tai tunnuksensa peittänyt ritari, eräänlainen freelance-sotilas. Koska mustilla ritareilla ei ollut suvun kunniaa ja omaisuutta suojeltavanaan, he muodostivat villin kortin taistelukentällä, eivätkä aina noudattaneet ritarien kunniakoodia. Tämä on saattanut olla taustana mustien ritareiden huonolle maineelle.

## Fiktiossa
Fiktiossa musta ritari on usein paha, erittäin taitava ja häijy ritari. Heillä on usein kuviteltu olevan yliluonnollisia kykyjä.

## Katso myös
*Rōnin

## Lähteet
Kertokaa se hänelle

**Kertokaa se hänelle** on Mauno Kuusiston vuonna 1959 levyttämä laulu. Se on alun perin napolilainen *Dicitencello vuie*. Suosittu laulu herätti myös Åke Lindmanin kiinnostuksen ja sai hänet ohjaamaan samannimisen elokuvan. Kuusisto sai singlenä julkaistusta laulusta ensimmäisenä miesartistina kultalevyn, ja 47&nbsp;000 kappaleen myynnillä se on ylivoimaisesti myydyin kotimainen single Suomessa. Singlen kääntöpuolella on Otto Palmgrenin sävelmä ”Heijastus”.

Alkuperäinen säveltäjä on Rodolfo Falvo ja sanoittaja Enzo Fusco. Suomenkieliset sanat on tehnyt Sauvo Puhtila salanimellä Timjami. Toinen suomenkielinen sanoitus sävelmään on Reino Helismaan tekemä ”Vie hänelle lauluni”, jonka Veikko Tuomi esittää elokuvassa *[[Suuri sävelparaati]]* (1959) ja Henry Theel lauloi äänilevylle 1955.

## Lähteet
Battle Chess

**Battle Chess** on Interplayn kehittämä ja julkaisema shakki tietokonepelinä. Peli on julkaistu alun perin Amigalle vuonna 1988 ja sittemmin käännetty usealle eri alustalle. 

Pelille tehtiin jatko-osa *Battle Chess 2 – The Chinese Chess*, jossa nimensä mukaisesti pelataan kiinalaista shakkia.

## Pelaaminen
Pelin shakkinappulat ovat eläviä keskiaika-/fantasiahahmoja, jotka taistelevat keskenään joutuessaan samaan ruutuun. Taistelun voittaa syövä nappula. Pelin 35 animaatiota kattavat kaikki mahdolliset syönnit: esimerkiksi torni muuntautuu kivihirviöksi, joka tappaa sotilaan iskemällä tätä päähän.

Peliä saattoi pelata myös tavallisena kaksiulotteisena versiona ilman animaatioita tai näyttävämpää grafiikkaa.

## Vastaanotto
Mikrobitti-lehden vertailussa *Battle Chessin* tietokonevastustaja todettiin muita tietokoneshakkeja selvästi huonommaksi pelitaidoiltaan.

Tietokonepelien vuosikirjassa Niko Nirvi antoi pelin Amiga-versiolle täydet viisi tähteä ja kehui erityisesti sen grafiikkaa.

## Lähteet

## Aiheesta muualla
* 
*
B-Real

**B-Real** (oik. **Louis Freese**, s. 2. kesäkuuta 1970) on yhdysvaltalainen rap-artisti, ja yhtyeen Cypress Hill perustajajäsen.

Cypress Hillin ohella Freese esiintyy myös soolouralla. Lisäksi hän pelaa paintballia The Stoned Assassins -joukkueessa. Freese on myös tunnettu kannabiksen puolestapuhuja.

## Elämäkerta

Freese syntyi varhain aamulla 2. kesäkuuta 1970. Hänen äitinsä on taustaltaan kuubalainen ja isänsä meksikolainen. Musiikista ja erityisesti hip-hopista hän oli kiinnostunut jo pienenä.

Pojan kasvaessa välit rikollisiin toimiin sotkeutuneeseen isään olivat huonot. Perhe erosi, ja Louis muutti äitinsä ja sisartensa kanssa Los Angelesin South Gateen Kaliforniassa. Louis itse joutui virkavallan kanssa ongelmiin ensimmäisen kerran 12–13-vuotiaana jäädessään kiinni marihuanan hallussapidosta.

Teini-ikäisenä Freese tutustui Senen Reyesiin, eli Sen Dogiin, Crips-jengin jäseneen. Myös Freese liittyi mustien Bloods-jengiin, vaikka latinotaustaisilla oli omatkin ryhmänsä. Kertomansa mukaan hän sekaantui useisiin ampumävälikohtauksiin vuosiien 1986  ja  1989 välillä. Tuona aikana eri jengit sotivat usein keskenään.

Cypress Hill julkaisi ensimmäisen levynsä vuonna 1991. Muusikon urallaan Freese on käyttänyt osin omia kokemuksiaan jengiväkivallasta kertovissa sanoituksissaan.

## Diskografia
* *The Psycho Realm* (1997)
* *The Gunslinger Volume I* (2004)
* *The Gunslinger Volume II* (2006)
* *The Gunslinger Volume III* (2008)
* *Smoke N Mirrors* (2009)

## Lähteet

## Aiheesta muualla
* B Realin viralliset sivut 
* Cypress Hillin viralliset sivut
* Stoned Assassinsin viralliset sivut
* B Realin luoma foorumi
* Syvällä Pelissä - B-Real
Karaokesoitin

**Karaokesoitin** tarkoittaa soitinta, jolla voi toistaa karaokelevyjä. Modernin karaokesoittimen ominaisuuksiin kuuluu transponointi, kyky toistaa kaikki tärkeimmät karaokelevyformaatit (DVD, VCD ja CDG) ja mikrofoniliitännät. Tunnettuja karaokesoittimien valmistajia ovat muun muassa MadBoy, Pioneer, JVC, Vocopro, Sunfly ja RjTech.

## Katso myös
*Karaoke